Nájomná zmluva č. ... /2019

o nájme pozemku uzavretá podľa ustanovení § 663 a nasl. Zákona č. 40/1964 Zb Občianskeho zákonníka v znení neskorších predpisov

(ďalej len „zmluva“), medzi týmito zmluvnými stranami:

Prenajímateľ : Mesto Šamorín

so sídlom Hlavná 37, 931 01 Šamorín

zastúpené Csabom Oroszom, primátorom mesta

IČO : 00 305 723

DIČ : 2020370121

Bankové spojenie : VÚB Dunajská Streda

IBAN :

SWIFT/BIC :

Variabilný symbol :

Nájomca : Somorja Hangja – Vox Samariae Polgári Társulás

so sídlom Hlavná ulica 813/58, 931 01 Šamorín

Bankové spojenie :

IBAN :

SWIFT/BIC :

IČO : 42 287 413

DIČ : 2023398278

uzatvárajú túto nájomnú zmluvu o nájme pozemku v nasledovnom znení:

I.

Predmet nájmu

1.1 Prenajímateľ je výlučným vlastníkom nehnuteľnosti nachádzajúcej sa v katastrálnom území Šamorín, a to pozemku registra „C“, parc.č. 2630/1 o celkovej výmere 5318m2 ako zastavaná plocha zapísaný Okresným úradom v Dunajskej Strede Katastrálnym odborom na LV č. 870 vedenom pre katastrálne územie Šamorín.

1.2 Pre účely tejto zmluvy bol vyhotovený geometrický plán č.36717568-1231/2019 na oddelenie pozemku parc.č. 2630/5 v katastrálnom území Šamorín zo dňa 26.07.2019.

1.3 Prenajímateľ podľa tejto zmluvy prenecháva nájomcovi do odplatného dočasného užívania novovytvorenú nehnuteľnosť, a to pozemok registra „C“:

- parc.č. 2630/5 o výmere 25m2 ako zastavaná plocha

v katastrálnom území Šamorín, vedený na LV č. 870.

1.4 Prenajímateľ prenecháva predmet nájmu v nevyhnutnom rozsahu do dočasného užívania nájomcovi za odplatu a nájomca preberá predmet nájmu a zaväzuje sa prenajímateľovi platiť dohodnuté nájomné.

II.

Účel nájmu

2.1. Prenajímateľ prenecháva nájomcovi v celosti pozemok podľa čl. 1.3 na účely umiestnenia súboru pamätných prvkov o plošnej výmere 4x5m, vyhotovených v súlade s návrhom Lipcsey György sochára na počesť vysťahovaných.

2.2. Prenajímateľ podpisom tejto zmluvy dáva nájomcovi výslovný súhlas na zhodnotenie pozemku a jeho zaťaženie realizáciou stavby počas celej doby trvania nájmu.

**III.**

**Schválenie nájmu**

3.1 Prenechanie pozemku do nájmu na realizáciu zámeru Somorja Hangja – Vox Samariae Polgári Társulás nájomcom bolo schválené uznesením MsZ v Šamoríne Zbierky čiastky č. 7/2019/III. zo dňa 14.08.2019 z dôvodu hodného osobitného zreteľa v zmysle § 9a ods. 9 písm. c) zákona SNR č. 138/1991 Zb. o majetku obcí a v súlade s § 16 ods. 5 písm. c) VZN č. 3/2015 v platnom znení VZN č. 11/2017 o Zásadách hospodárenia a nakladania s majetkom mesta.

IV.

Doba a skončenie nájmu

4.1. Táto nájomná zmluva sa uzatvára na dobu určitú na tri roky.

4.2. Prenajímateľ a nájomca sa dohodli, že po uplynutí doby, na ktorú bol nájom dojednaný, nájomca odovzdá stavbu – súbor pamätných prvkov do vlastníctva prenajímateľa – Mesta Šamorín.

4.3. Pred uplynutím dojednanej doby možno nájom ukončiť:

a) písomnou výpoveďou ktorejkoľvek zmluvnej strany aj bez uvedenia dôvodu, výpovedná lehota je 3-mesačná a začína plynúť od prvého dňa mesiaca nasledujúceho po doručení výpovede druhej strane

b) výpoveďou zo strany prenajímateľa, ak nájomca poruší podmienky zmluvy

V.

Nájomné a spôsob úhrady

5.1. Nájomné je stanovené uznesením MsZ v zmysle Zbierky čiastky č. 7/2019/III. vo výške 1,-Eur/rok,

slovom: jedno eur

5.2. Nájomca je povinný stanovené nájomné vo výške 1,-Eur za rok 2019 uhradiť do 30 dní od účinnosti tejto zmluvy a platbu za príslušný kalendárny rok uhradiť k  30.06. daného roka na účet prenajímateľa uvedený v záhlaví tejto zmluvy.

VI.

Práva a povinnosti zmluvných strán

Nájomca svojím podpisom zmluvy potvrdzuje, že bol oboznámený so stavom predmetu nájmu a zároveň potvrdzuje, že v tomto stave mu bol predmet nájmu pri podpise tejto zmluvy odovzdaný a v tomto stave ho pri podpise zmluvy prijal do užívania. Nájomca prehlasuje, že predmet nájmu prijal v stave spôsobilom na dohodnuté užívanie.

Nájomca je oprávnený uskutočniť stavebné práce na predmete nájmu za účelom umiestnenia súboru pamätných prvkov, pričom je povinný splniť si všetky povinnosti v zmysle právnych predpisov, najmä zákona č. 50/1976 Zb. o územnom plánovaní a stavebnom poriadku v platnom znení (stavebný zákon).

Nájomca zabezpečuje na svoje náklady údržbu predmetu nájmu, najmä vykonáva bežné udržiavacie práce súvisiace s užívaním predmetu nájmu, zabezpečuje čistotu a poriadok na predmete nájmu.

Nájomca sa zaväzuje, že predmet nájmu bude využívaný na účel dohodnutý v tejto zmluve.

Nájomca nie je oprávnený prenechať predmet nájmu do podnájmu tretím osobám bez písomného súhlasu prenajímateľa.

Prenajímateľ odovzdá predmet nájmu nájomcovi v stave spôsobilom na dohodnuté užívanie.

Prenajímateľ umožní a zabezpečí nájomcovi nerušené užívanie prenajatého pozemku, a to aj proti zásahom zo strany tretích osôb.

Prenajímateľ počas doby nájmu neprevedie vlastnícke právo k predmetu nájmu na tretiu osobu a ani ho nijako nezaťaží právom tretej osoby.

Zmluvné strany sa zaväzujú, že si budú poskytovať potrebnú súčinnosť pri plnení záväzkov zo zmluvy a navzájom sa budú včas informovať o všetkých skutočnostiach potrebných pre ich spoluprácu podľa zmluvy, najmä vzájomne si písomne oznamovať všetky zmeny a dôležité okolnosti.

**VII.**

**Sankcie**

V prípade, ak nájomca poruší niektorú z povinností uvedených v čl. 6 je prenajímateľ oprávnený odstúpiť od zmluvy bez finančnej pokuty.

**VIII.**

**Záverečné ustanovenia**

8.1. Táto zmluva nadobudne platnosť dňom jej podpisu obidvoma zmluvnými stranami a účinnosť v zmysle

§ 47a Občianskeho zákonníka dňom nasledujúcim po dni jej zverejnenia nájomcom tejto zmluvy

8.2. Zmluvné strany vyhlasujú, že zmluvu uzavreli slobodne, vážne a zrozumiteľne, bez skutkového

a právneho omylu, bez nátlaku, v  úplnom súlade s prejavmi zmluvných strán, zmluva nebola uzavretá

v tiesni a  za nevýhodných podmienok a  po prečítaní na znak súhlasu s jej obsahom ju vlastnoručne

podpísali.

8.3 Meniť obsah tejto zmluvy je možné iba formou očíslovaných písomných dodatkov podpísaných oboma

zmluvnými stranami.

8.5. Táto zmluva, práva a povinnosti ako aj vzťahy z nej vyplývajúce sa riadia ustanoveniami Občianskeho

zákonníka v platnom znení.

8.6. Táto zmluva je vyhotovená v  štyroch rovnopisoch, z ktorých každý má povahu originálu. Každá zo

zmluvných strán obdrží po dvoch vyhotoveniach.

V Šamoríne, dňa 19.9.2019 v Šamoríne, dňa 19.9.2019

Csaba Orosz Somorja Hangja – Vox Samariae

primátor mesta Polgári Társulás

za prenajímateľa: za nájomcu: